**Ministru kabineta noteikumu projekta „Mediatoru sertifikācijas un atestācijas kārtība” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2014.gada 22.maijā Saeimā trešajā lasījumā atbalstīts likumprojekts „Mediācijas likums”. 2014.gada 4.jūnijā Mediācijas likums izsludināts oficiālajā izdevumā „Latvijas Vēstnesis”. Mediācijas likums spēkā stājies 2014.gada 18.jūnijā.  Mediācijas likums paredz deleģējumu Ministru kabinetam izdot noteikumus, kas noteic:  1. kārtību, kādā persona, kura vēlas kļūt par sertificētu mediatoru (turpmāk – kandidāts), piesakās mediatora sertifikācijas pārbaudījumam (turpmāk – sertifikācijas pārbaudījums);  2. sertifikācijas pārbaudījuma saturu un norises kārtību;  3. sertificēta mediatora atestācijas pārbaudījuma (turpmāk – atestācijas pārbaudījums) saturu un norises kārtību;  4. Mediatoru sertifikācijas un atestācijas komisijas (turpmāk – komisija) darbības kārtību un kompetenci;  5. sertifikācijas un atestācijas pārbaudījumu maksu;  6. sertificēta mediatora sertifikāta paraugu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Mediācijas likuma pārejas noteikumu 2.punktu Mediācijas likuma IV nodaļa par tiesas ieteiktu mediāciju stāsies spēkā 2015.gada 1.janvārī.  Tiesai, iesakot mediatoru lietas dalībniekiem, ir jābūt pārliecinātai par mediatora profesionalitāti un spēju efektīvi un kvalitatīvi novadīt mediācijas procesu, veicinot domstarpību risināšanu, tādēļ Mediācijas likums paredz mediatoru sertifikācijas un atestācijas nepieciešamību.  Ņemot vērā minēto, līdz 2015.gada 1.janvārim, kad spēkā stāsies tiesas ieteiktas mediācijas modelis, nepieciešams sertificēt mediatorus Ministru kabineta noteiktā kārtībā.  Tāpat, lai nodrošinātu mediatoru kvalifikācijas celšanu, paredzēts ieviest sertificētu mediatoru atestāciju.  Saskaņā ar Mediācijas likuma 20.panta ceturto daļu un 21.panta ceturto un sesto daļu Ministru kabinetam jānosaka:   1. **kārtība, kādā kandidāts piesakās sertifikācijas pārbaudījumam.**   Projekts paredz, ka kandidātam ir jāiesniedz Sertificētu mediatoru padomē (turpmāk – Padome) pieteikums par sertifikācijas eksāmena kārtošanu.  Saskaņā ar Mediācijas likuma 21.panta otro daļu mediatoru sertifikācijas un atestācijas pārbaudījumu organizē Sertificētu mediatoru padome, kas sastāv no pieciem locekļiem (Padomes priekšsēdētājs un priekšsēdētāja vietnieks, kā arī padomes locekļi. Papildus minētajam Padomē darbojas arī sekretāre kancelejā un kadru daļā.).  Padome mēneša laikā pārbauda kandidāta iesniegto pieteikumu, tam pievienotos dokumentus un tā atbilstību Mediācijas likuma 19.panta prasībām un informē kandidātu par Padomes lēmumu atļaut vai atteikt kandidātam kārtot eksāmenu. Atteikumu kandidāts var apstrīdēt Tieslietu ministrijā.  Projekts paredz kandidātam pienākumu iesniegt apliecinājumu par mediatora apmācības kursa apguvi ne mazāk kā 30 akadēmisko stundu apmērā. Tādās profesijās kā zvērināti notāri, zvērināti advokāti un zvērināti tiesu izpildītāji kandidātiem ir noteikts nepieciešamais minimālais akadēmiskais grāds konkrētā nozarē, lai persona varētu kandidēt minētajos amatu konkursos. Mediatoru profesijā nav noteikti nekādi priekšnoteikumi akadēmiskā grāda ieguves jomai. Proti, sertificēts mediators var būt ārsts vai pensionēts inženierzinātņu doktors. Lai nepieļautu gadījumus, kad ikviena persona bez jebkādas ievirzes mediatora profesijā varētu pieteikties uz sertificēta mediatora eksāmenu un tiesa ieteiktu šādu neprofesionāli sniegt mediācijas pakalpojumu, ir noteikts minimālais mediatora profesijas apmācībai nepieciešamais stundu apmērs, lai tiesa būtu pārliecināta, ka sertificētais mediators, ko tā iesaka, ir kompetents un profesionālis šajā jomā.  **Apmācību prasība sertificētiem mediatoriem izriet arī no Eiropas Parlamenta un Padomes 2008.gada 21.maija Direktīvas 2008/52/EK par konkrētiem mediācijas aspektiem civillietās un komerclietās preambulas 16.punkta un 4.panta 2.punkta, kas noteic, ka dalībvalstīm ir jāveicina** mediatoru apmācības un efektīva kvalitātes kontroles mehānismu ieviešana saistībā ar mediācijas pakalpojumu sniegšanu.  Arī Eiropas Savienības dalībvalstu praksē (Polija, Vācija u.tml.) tiesas ieteiktiem mediatoriem noteikts apmācību stundu skaits, kas jāapgūst pirms kvalifikācijas eksāmena kārtošanas.  Tādejādi lai noteiktu minimāli nepieciešamo apmācību stundu apjomu sertificēta mediatora kandidātam, par pamatu aprēķinam tiek ņemts Valsts probācijas dienesta (turpmāk – VPD) starpnieku apmācībām nepieciešamais stundu skaits, kā arī stundu skaits, ko pamatkursa apguvei praksē izmanto mediācijas biedrības. VPD starpniecība ir līdzīga mediācijas procesam, turklāt kā VPD starpnieku, tā sertificētu mediatoru gadījumā – kompetentajām iestādēm jābūt drošām par ieteiktā profesionāļa kvalitāti.  Saskaņā ar Ministru kabineta 2007.gada 20.novembra noteikumu Nr.782 „Kārtība, kādā Valsts probācijas dienests sertificē brīvprātīgos probācijas darbiniekus, kuri ir starpnieki izlīgumā” 5.punktu, lai saņemtu sertifikātu, VPD starpniekam:  1. jāapgūst dienesta izstrādātā teorētiskā mācību daļa par izlīguma organizēšanu un vadīšanu (vismaz 28 stundas, praksē aptuveni 40 stundas);  2. jāapgūst dienesta izstrādātā praktiskā mācību daļa (pieredzējuša starpnieka vadībā piedaloties vismaz trijos izlīgumos);  3. sekmīgi jānokārto sertificēšanas pārbaudes darbs.  Mediācijas apmācību patlaban arī nodrošina:   * biedrība „Mediācija un ADR”, kurā mediācijas apmācību kurss šobrīd ir 40 stundas un kurā sertifikātu par kursa apguvi saņēmuši 370 mediatori (359 personas – par 30 stundu kursu un 11 personas – par 40 stundu kursu); * biedrība „Integrētā mediācija Latvijā”, kurā mediācijas apmācību kurss ir 120 stundas un kurā sertifikātu par apmācības kursu saņēmuši 35 mediatori, savukārt 15 mediatori sekmīgi pabeiguši otrā līmeņa (200 stundu) apmācības; * Juridiskā koledža (30 stundu kurss); * *Twinning* projekta ietvaros veiktais mediācijas apmācības kurss, kuru pasniedza A.Trossens un kuru apguva vismaz 60 cilvēki (192 stundas un papildus 72 stundas treneru apmācība); * centrā „Miervidi” pabeigts mediācijas apmācību kurss (100 stundas), kuru pasniedza A.Leiendekers.   Ņemot vērā minēto, noteikumos paredzēts kandidātam noteikt mediatora apmācības kursa apguvi ne mazāk kā 30 akadēmisko stundu apmērā.  **2. sertifikācijas pārbaudījuma saturs un norises kārtība.**  Projekts noteic jomas, kurās kandidātam ir jākārto sertifikācijas pārbaudījums.  Projekts paredz, ka mediatora sertifikācijas pārbaudījumam ir trīs daļas:   1. pirmajā daļā kandidāts sniedz rakstiskas atbildes uz 30 testa jautājumiem*;* 2. otrajā daļā kandidāts rakstiski sniedz atbildes uz diviem teorijas jautājumiem; 3. trešajā daļā mutiski aizstāv mediācijas procesa gadījuma fāzes aprakstu.   Projekts paredz pirmās un otrās daļas aizpildīšanai katrai 1 stundu laika, bet trešajai daļai – 40 minūtes.  Sertifikācijas pārbaudījuma pirmā daļa ir nokārtota, ja kandidāts saņēmis vismaz 22 punktus. Sertifikācijas pārbaudījuma otrā un trešā daļa ir nokārtota, ja kandidāts ir saņēmis vidējo vērtējumu vismaz 4 balles. Pēc sertifikācijas pārbaudījuma nokārtošanas, kurā kandidātam ir jāsaņem vidējais vērtējums vismaz 7 balles, komisija iesniedz sertifikācijas eksāmena rezultātus Padomei, kas pieņem lēmumu par sertifikāta izsniegšanu tiem kandidātiem, kas nokārtojuši sertifikācijas pārbaudījumu, un atteikumu piešķirt sertifikātu tiem, kuri nav nokārtojuši sertifikācijas pārbaudījumu. 7 balles noteiktas kā eksāmena nokārtošanas slieksnis, jo, tiesai iesakot sertificētu mediatoru, ir jābūt pārliecinātai, ka sertificēts mediators ir apguvis sertificēta mediatora profesionālajā darbībā nepieciešamos normatīvos aktus, ētikas normas, mediācijas vadīšanas principus un metodes, kā arī spēj iegūtās zināšanas un prasmes lietot, lai nodrošinātu mediācijas procesa kvalitāti. Sūdzību par eksāmena laikā pieļautajiem pārkāpumiem, kas varētu būt par pamatu negatīvam novērtējumam, kandidāts var iesniegt Tieslietu ministrijā, bet Tieslietu ministrijas lēmumu var pārsūdzēt administratīvo procesu reglamentējošos normatīvajos aktos noteiktajā kārtībā.  **3. atestācijas pārbaudījuma saturs un norises kārtība.**  Sertificēta mediatora sertifikāta derīguma termiņš ir 5 gadi. Ik pēc 5 gadiem sertificētam mediatoram ir jākārto atestācijas pārbaudījums. Atestācijas pārbaudījumu veic komisija, izvērtējot un pārrunājot sertificēta mediatora iesniegto pieteikumu.  Pēc atestācijas veikšanas komisija sniedz atzinumu Padomei, kas pieņem lēmumu par sertifikāta pagarināšanu vai atteikumu pagarināt. Padomes lēmumu par atteikumu pagarināt mediatora sertifikāta darbību var apstrīdēt Tieslietu ministrijā.  **4. komisijas darbības kārtība un kompetence.**  Projekts paredz, ka mediatoru sertifikāciju un atestāciju veic saskaņā ar Mediācijas likuma 20.pantu speciāli šim nolūkam izveidota komisija. Komisiju ar rīkojumu izveido Padome, iekļaujot tajā pārstāvjus no Tieslietu ministrijas, Padomes, mācībspēkiem un tiesām.  Komisijas funkcijās ietilpst mediatoru sertifikācija, sertificētu mediatoru atestācija un atzinumu sniegšana Padomei Mediācijas likuma 26.pantā noteiktajā kārtībā.  **5. sertifikācijas un atestācijas pārbaudījumu maksa.**  Sertifikācijas maksu veido administratīvo izdevumu pozīcijas sertifikācijas un atestācijas pārbaudījuma nodrošināšanai (detalizētāka informācija ietverta anotācijas pielikumā).  **6. sertificēta mediatora sertifikāta paraugs.**  Projekts paredz sertificēta mediatora sertifikāta parauga apstiprināšanu.  Projektā paredzēts pārejas periods pirmā mediatoru sertifikācijas pārbaudījuma kārtošanai, ko saskaņā ar Mediācijas likuma pārejas noteikumu 4.punktu nodrošina biedrība „Mediācijas padome”. |
| 3. | Projekta izstrādē iesaistītās institūcijas | Biedrība „Mediācijas padome”. |
| 4. | Cita informācija | Nav. |
|  | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Persona, kas vēlas kļūt par sertificētu mediatoru.  Sertificēti mediatori, kam beidzas saskaņā ar šiem noteikumiem izsniegtā sertifikāta darbības termiņš. | | | | |
| 2. | | Tiesiskā regulējuma ietekme uz tautsaimniecību un administratīvo slogu | | Personai, kas vēlas kļūt par sertificētu mediatoru, būs jāmaksā sertifikācijas pārbaudījuma maksa.  Sertificētam mediatoram, kam saskaņā ar šiem noteikumiem izsniegts sertifikāts un sertifikāta darbības termiņš tuvojas beigām,r jānokārto atestācijas pārbaudījums un jāmaksā atestācijas pārbaudījuma maksa. | | | | |
| 3. | | Administratīvo izmaksu monetārs novērtējums | | **Sertifikācijas pārbaudījums:**  Informācijas sniegšanas pienākuma radītās izmaksas jeb administratīvās izmaksas – uzrādot apliecinājumu par apmācībām 30 stundu apmērā, iesniedzot iesniegumu padomē sertifikācijas pārbaudījuma kārtošanai – 0 *euro*; iesniedzot kopiju – 0.058[[1]](#footnote-1)*euro*.  Iesnieguma sagatavošanas izmaksas aptuveni 0.5 stundas \* 0.5 *euro*/min[[2]](#footnote-2) = 15 *euro*, kā arī balta A4 formāta lapa un izdruka – 0.075 *euro*[[3]](#footnote-3).  Ja persona nevarēs uzrādīt apmācību sertifikāta vai citu nepieciešamo dokumentu oriģinālus, tai būs nepieciešamas apliecinātas dokumentu kopijas. Lai kāda dokumenta atvasinājums (t.sk. kopija) iegūtu juridisku spēku, tam saskaņā ar Dokumentu juridiskā spēka likumu ir jābūt pareizi apliecinātam un attiecīgā dokumenta oriģinālam ir jābūt ar juridisku spēku. Dokumentu atvasinājumus ir tiesīgi apliecināt notāri un Dokumentu juridiskā spēka likumā noteiktajos gadījumos – arī organizācijas vai fiziskas personas. Dokumentu noraksta apliecināšana pie zvērināta notāra saskaņā ar Ministru kabineta 2013.gada 3.septembra noteikumiem Nr.737 maksā 1,57 *euro* par katru lappusi, noraksta izgatavošana – 0,47 *euro* par katru lappusi.  Subjektu skaits, uz ko attiecas projektā paredzētās informācijas sniegšanas prasības, ir ikviens mediatoru sertifikācijas eksāmena kandidāts, kas atbilst Mediācijas likuma 19.panta prasībām. Ņemot vērā, ka šobrīd nav pieejama prakse, kas pamatotu, cik personu varētu pretendēt uz sertificēta mediatora amatu, personu skaits nav precīzi zināms.  Projekts paredz informācijas sniegšanu, sertificēta mediatora kandidātam iesniedzot dokumentus sertifikācijas eksāmena kārtošanai.  Personai, kas vēlas pretendēt uz sertificēta mediatora profesiju, būs nepieciešams apgūt vismaz 30 akadēmisko stundu garu apmācības kursu mediācijā.  Gan personām, kam nav nekādas iepriekšējas apmācības mediācijā, gan personām, kuras ir izgājušas mediācijas biedrību piedāvātos mediācijas pamatkursus, bet nav tos apguvušas vismaz 30 stundu apmērā, būs papildus nepieciešams apgūt mediācijas kursu nepieciešamo stundu apmērā, ja tās vēlēsies kandidēt uz sertificēta mediatora amatu.  Šāda prasība ir pamatojama ar to, ka tiesai pēc 2015.gada 1.janvāra, iesakot pusēm izmantot mediatoru no sertificētu mediatoru saraksta, ir jābūt pārliecinātām par sertificēta mediatora kvalifikāciju, proti, ka persona izprot mediācijas procesu un spēj pušu interesēs novadīt kvalitatīvu mediāciju, tādejādi nenovilcinot lietas izskatīšanu tiesā.  Ņemot vērā, ka mediācijas apmācību pakalpojums ir komercdarbība, vidējās apmācību izmaksas personai, kas vēlas apgūt mediāciju, nav pieejamas, jo ir katras mediācijas biedrības komercnoslēpums. No publiski pieejamās informācijas var secināt, ka gan mediācijas pamatkursa saturs, gan ilgums, gan izmaksas dažādiem mediācijas pamatapmācību pakalpojuma sniedzējiem krasi atšķiras[[4]](#footnote-4), līdz ar ko nav iespējams noteikt precīzas vidējās izmaksas, kas radīsies personai, kura vēlas kandidēt uz sertificēta mediatora amatu un kurai nepieciešamas apmācības.  **Atestācijas pārbaudījums:**  Informācijas sniegšanas pienākuma radītās izmaksas jeb administratīvās izmaksas, iesniedzot iesniegumu padomē atestācijas pārbaudījuma kārtošanai aptuveni 0.5 stundas \* 0.5 *euro*/min[[5]](#footnote-5) = 15 *euro*, kā arī balta A4 formāta lapa un izdruka – 0.075 *euro*[[6]](#footnote-6).  Subjektu skaits, uz ko attiecas projektā paredzētās iesnieguma sniegšanas prasības, ir ikviens sertificēts mediators. Ņemot vērā, ka šobrīd nav pieejama prakse, kas pamatotu, cik personu uz 2020.gadu varētu būt sertificēti mediatori, personu skaits nav precīzi zināms.  Papildus minētajam Padomei radīsies izmaksas par sertifikācijas un atestācijas pārbaudījuma dokumentu glabāšanu. Ņemot vērā, ka šobrīd nav zināms mediatoru skaits, kas tiks iekļauti sertificētu mediatoru sarakstā un kas darbosies Padomē, šobrīd nav iespējams aprēķināt administratīvās izmaksas, kas radīsies uzglabājot kandidātu un sertificētu mediatoru personas lietas. | | | | |
| 4. | | Cita informācija | | Nav. | | | | |
|  | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| **Rādītāji** | | **2014** | | | Turpmākie trīs gadi (tūkst. *euro*) | | | |
| **2015** | **2016** | **2017** | |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | |
| 1 | | 2 | | 3 | 4 | 5 | 6 | |
| 1. Budžeta ieņēmumi: | | 0 | | 0 | 0 | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | | 0 | 0 | 0 | 0 | |
| 1.2. valsts speciālais budžets | |  | |  |  |  |  | |
| 1.3. pašvaldību budžets | |  | |  |  |  |  | |
| 2. Budžeta izdevumi: | | 0 | | 0 | 0 | 0 | 0 | |
| 2.1. valsts pamatbudžets | | 0 | | 0 | 0 | 0 | 0 | |
| 2.2. valsts speciālais budžets | |  | |  |  |  |  | |
| 2.3. pašvaldību budžets | |  | |  |  |  |  | |
| 3. Finansiālā ietekme: | | 0 | | 0 | 0 | 0 | 0 | |
| 3.1. valsts pamatbudžets | | 0 | | 0 | 0 | 0 | 0 | |
| 3.2. speciālais budžets | |  | |  |  |  |  | |
| 3.3. pašvaldību budžets | |  | |  |  |  |  | |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | X | | 0 | 0 | 0 | 0 | |
|  |  |  |  | |
|  |  |  |  | |
| 5. Precizēta finansiālā ietekme: | | X | | 0 | 0 | 0 | 0 | |
| 5.1. valsts pamatbudžets | | 0 | 0 | 0 | 0 | |
| 5.2. speciālais budžets | |  |  |  |  | |
| 5.3. pašvaldību budžets | |  |  |  |  | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Projektā paredzēto pakalpojumu izcenojuma aprēķins pievienots anotācijas pielikumā. | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Projekts nerada ietekmi uz valsts vai pašvaldību budžetu, jo tas neparedz ieņēmumus vai izdevumus attiecīgajos budžetos. | | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par mediatoru sertifikācijas un atestācijas nodrošināšanu atbilstoši Mediācijas likuma 25.panta trešajai daļai ir atbildīga Padome. Saskaņā ar Mediācijas likuma pārejas noteikumu 4.punktu biedrība „Mediācijas padome” ne vēlāk kā līdz 2014.gada 1.oktobrim organizē pirmo mediatoru sertifikācijas pārbaudījumu un ne vēlāk kā līdz 2014.gada 1.novembrim lūdz tieslietu ministru sasaukt pirmo sertificētu mediatoru kopsapulci.  Tieslietu ministrs līdz 2014.gada 1.decembrim sasauc sertificētu mediatoru pirmo kopsapulci, kas saskaņā ar Mediācijas likuma 24.panta otrās daļas 2.punktu no sertificētu mediatoru vidus ievēlē Padomes locekļus, tādejādi izveidojot šo Padomi.  Mediācijas likumā noteiktajos gadījumos Padomes pieņemtos lēmumus var apstrīdēt Tieslietu ministrijā un tālāk pārsūdzēt administratīvajā rajona tiesā. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Mediācijas likumā noteiktajos gadījumos Padomes pieņemtos lēmumus var apstrīdēt Tieslietu ministrijā un pārsūdzēt administratīvajā rajona tiesā. |
| 3. | Cita informācija | Nav. |

Anotācijas IV, V un VI sadaļa – nav attiecināma.

Tieslietu ministre B.Broka

22.07.2014. 13:05

2176

L.France

67036828, Laura.France@tm.gov.lv

1. <http://www.copypro.lv/?sadala=cenas&sadala2=visas&sadalac=0> (skatīts 20.06.2014.) [↑](#footnote-ref-1)
2. <http://www.csb.gov.lv/statistikas-temas/darba-samaksa-galvenie-raditaji-30270.html>(skatīts 20.06.2014.) [↑](#footnote-ref-2)
3. <http://www.copypro.lv/?sadala=cenas&sadala2=visas&sadalac=0> (skatīts 20.06.2014.) [↑](#footnote-ref-3)
4. <http://www.niid.lv/niid_search/program/11223?qy=Juridisk%C4%81%20koled%C5%BEa>; <http://www.mediacija.lv/ADR/?Mediatoru_apm%E2c%EEba:I_MODULIS> (skatīts 20.06.2014.) [↑](#footnote-ref-4)
5. <http://www.csb.gov.lv/statistikas-temas/darba-samaksa-galvenie-raditaji-30270.html>(skatīts 20.06.2014.) [↑](#footnote-ref-5)
6. <http://www.copypro.lv/?sadala=cenas&sadala2=visas&sadalac=0> (skatīts 20.06.2014.) [↑](#footnote-ref-6)